Diari Oficial de la Generalitat Valenciana


Sumari del DOGV 8315, del 12-06-2018 (2018/5532)

RESOLUCIÓ de 23 de maig de 2018, de la Conselleria de Sanitat Universal i Salut Pública, per la qual es convoquen cinc beques per a la realització de pràctiques professionals en la Direcció General d'Eficiència i Règim Econòmic.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5532


Data del document
:   23-05-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 23 de maig de 2018, de la Conselleria de Sanitat Universal i Salut Pública, per la qual es convoquen cinc beques per a la realització de pràctiques professionals en la Direcció General d'Eficiència i Règim Econòmic. [2018/5532]  
Mitjançant l'Ordre 8/2017, de 30 d'agost, de la Conselleria de Sanitat Universal i Salut Pública (DOGV 8122, 07.09.2017), s'estableixen les bases reguladores de concessió de beques per a la realització de pràctiques professionals en les direccions generals amb competències en matèria de recursos econòmics i humans. L'article 2, punt 2, de l'ordre esmentada estableix que la convocatòria de les subvencions s'ha de realitzar mitjançant una resolució de la persona titular de la conselleria amb competències en matèria de Sanitat.  
La subvenció convocada mitjançant aquesta resolució, i de conformitat amb el que estableix en el Decret 128/2017, de 29 de setembre, no necessita la notificació a la Comissió Europea, ja que no compleix els requisits de l'article 107 del Tractat de Funcionament de la Unió Europea, ja que, quant a la qualitat de la persona beneficiària i de l'objecte de les beques, aquestes accions subvencionables no afecten la competència, ni els intercanvis comercials entre els estats membres, i tampoc afavoreixen determinades empreses o produccions.  
Per no suposar un avantatge econòmic, ja que la persona beneficiària d'aquesta no exerceix activitats econòmiques en què puga oferir béns o serveis en el mercat, i no dóna lloc a falsejament de la competència.  
  
En virtut de les facultats que em confereix el Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, i de conformitat amb el que estableixen els articles 160.4.b. i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i segons el que estableix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i beneficiaris  
1. Constitueix l'objecte d'aquesta resolució convocar, mitjançant procediment de concurrència competitiva, la concessió de cinc beques, en matèries relacionades amb la gestió d'infraestructures sanitàries en la Direcció General d'Eficiència i Règim Econòmic.  
2. La convocatòria s'ha d'ajustar a les bases reguladores aprovades en l'Ordre 8/2017, de 30 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Eficiència i Règim Econòmic.  
3. Poden ser beneficiaris d'aquesta subvenció aquells professionals que estiguen en possessió d'alguna de les titulacions oficials universitàries següents: llicenciatura o grau en Dret, Enginyeria Industrial, o bé, títol universitari oficial de grau més títol de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions d'Enginyeria Industrial, i Arquitectura, o bé, títol universitari oficial de grau més títol de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions d'arquitectura. De les cinc beques, una beca està destinada per a les persones titulades o graduades en Dret, dues beques per a persones titulades en Enginyeria Industrial i les altres dues per a persones titulades en Arquitectura. Cada sol·licitant només podrà presentar-se'n a una.  
4. Per a obtindre la condició de persona beneficiària de les beques han de complir-se, al terme de presentació de sol·licituds d'aquesta convocatòria, els requisits que determina la base segona del títol I, en l'annex I de l'Ordre 8/2017, de 30 d'agost, de la Conselleria de Sanitat Universal i Salut Pública.  
  
Segon. Condicions de la concessió de la subvenció  
1. Les pràctiques es realitzaran en els serveis centrals de la Conselleria de Sanitat Universal i Salut Pública, a València.  
2. L'activitat pràctica per desenvolupar és la relacionada amb la gestió de les infraestructures en el camp de l'arquitectura, l'enginyeria i el dret en l'àmbit d'actuació de la Subdirecció General d'Infraestructures, Aprovisionament i Contractació que pertany a la Direcció General d'Eficiència i Règim Econòmic.  
  
Tercer. Finançament i dotació econòmica  
1. Cada beca que estableix aquesta convocatòria s'ha de finançar a càrrec del programa pressupostari de la Conselleria de Sanitat Universal i Salut Pública 77.35.16.5054.016.84, capítol 4, codi de línia comptable S4522000, dels pressupostos de la Generalitat per al 2018 i el seu equivalent en el pressupost de la Generalitat de 2019, segons el següent desglossament inicial.  
  
2018 2019 Total  
30.694,80 - 30.694,80 - 61.389,60 -  
  
  
2. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantitat inicial de percepció de beques, establida en 1.000 euros per la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, s'ha d'incrementar anualment des de la data en què va ser determinada, aplicant el mateix increment global previst per la despesa del sector públic, en les lleis de pressupostos de cada any. Ja que, des de 2009 fins a 2018, aquesta despesa s'ha incrementat en un 0,3 % en 2010, i en un 1 % tant en 2016 com en 2017, la quantia bruta mensual de la beca és de 1.023,16 euros. Aquesta quantitat ha d'augmentar-se, si escau, aplicant-li el percentatge de l'increment de la despesa del sector públic que s'aprove en els pressupostos generals de l'Estat per a l'exercici 2018. Sobre aquest import ha de practicar-se la retenció corresponent a compte de l'impost sobre la renda de les persones físiques, així com la cotització corresponent a la Seguretat Social en els termes establits en el Reial decret 1493/2011, de 24 d'octubre, i les altres que, si escau, puguen correspondre.  
  
3. De conformitat amb el Reial decret 1493/2011, de 24 d'octubre, la quota d'empresa de la Seguretat Social de la persona adjudicatària d'aquesta convocatòria s'ha de finançar a càrrec de la mateixa aplicació i codi de línia esmentats en el punt 1 d'aquest apartat, per l'import que s'establisca en la normativa vigent en la matèria.  
4. Amb la finalitat de maximitzar el període de formació de la persona beneficiària, en el cas que l'inici de la beca siga posterior a la data indicada en el punt quart de la resolució, poden reajustar-se els imports previstos en els pressupostos corresponents, sempre que existisca crèdit adequat i suficient.  
  
Quart. Duració de les beques  
1. El període de duració de les beques ha de començar el dia que s'indique en la resolució de concessió d'aquesta convocatòria, i ha de tindre una duració de fins a 12 mesos comptadors des del dia indicat en aquesta. La data de començament de la beca, en cap cas pot ser anterior a l'1 de juliol de 2018.  
2. Sense perjudici del que estableix el paràgraf precedent, la duració de les beques pot prorrogar-se, mitjançant una resolució expressa, fins a un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'està efectuant així ho requerisca o aconselle.  
  
Cinqué. Termini i forma de la sol·licitud  
1. El termini per a la presentació de les sol·licituds és de 15 dies hàbils comptadors des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i documentació acreditativa dels mèrits que s'ha d'aportar s'ha d'ajustar a la base cinquena, capítol I del títol III de l'Ordre 8/2017, de 30 d'agost, de la Conselleria de Sanitat Universal i Salut Pública, i s'ha de fer per via electrònica, tal com es descriu en aquesta base, sense perjudici de la normativa establida amb caràcter general sobre la presentació de sol·licituds davant de les administracions públiques.  
  
Sisé. Dades de caràcter personal  
1. Les dades personals dels sol·licitants, arreplegades en el transcurs del procediment, s'inclouran en el fitxer de dades de caràcter personal denominat beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i condicions que s'arrepleguen en la Llei orgànica 15/1999, de 13 de desembre, de protecció de dades de caràcter personal i en el Reial decret 1720/2007, de 21 de desembre, pel qual s'aprova el Reglament de desplegament de la llei orgànica esmentada.  
2. Els titulars de les dades personals contingudes en el fitxer automatitzat referenciat poden exercitar els drets d'accés, rectificació i cancel·lació de dades davant de la Direcció General de Tecnologies de la Informació i les Comunicacions.  
  
Seté. Criteris de valoració de les sol·licituds  
Les sol·licituds presentades s'han de valorar d'acord amb els criteris establits en la base tercera del títol II de l'annex I de l'Ordre 8/2017, de 30 d'agost, de la Conselleria de Sanitat Universal i Salut Pública. Una vegada valorats els primers quatre apartats del barem, s'han de convocar a la fase d'entrevista les15 persones que hagen obtingut les millors puntuacions en la suma d'aquests apartats.  
  
Huité. Comissió avaluadora  
De conformitat amb la base huitena de l'Ordre 8/2017, de 30 d'agost, de la Conselleria de Sanitat Universal i Salut Pública, es crea una comissió avaluadora amb la composició següent:  
Persona titular de la Subdirecció que la presideix: Carolina Conesa Solaz, subdirectora general d'Infraestructures, Aprovisionament i Contractació.  
Persona funcionària pública que realitza les funcions de secretària/secretari: José Ramón Manuel Enguídanos, cap del Servei d'Infraestructures.  
Román Grisolía Peressini, cap del Servei de Coordinació, Planificació de Subministraments i Serveis Generals.  
Paz Cortés Alcober, arquitecta del Servei d'Infraestructures.  
Pablo Faulí Tarazona, enginyer del Servei d'Infraestructures.  
  
Nové. Mitjans de publicació dels distints tràmits  
D'acord amb la base novena, punt 6, de l'Ordre 8/2017, de 30 d'agost, de la Conselleria de Sanitat Universal i Salut Pública, les publicacions de les relacions i les llistes que determina el procés de selecció s'han d'efectuar en la seu electrònica o portal institucional de la Generalitat en internet www.gva.es, així com en la pàgina web de la conselleria amb competències en matèria de Sanitat i Salut www.san.gva.es.  
  
  
Deu. Resolució, termini de resolució i notificació  
1. Segons el que estableix la base de l'Ordre 8/2017, de 30 d'agost, de la Conselleria de Sanitat Universal i Salut Pública, es delega en la persona titular de l'òrgan instructor del procediment per a dictar la resolució de concessió de la beca, aquest extrem s'ha d'indicar en la resolució.  
2. El termini màxim per a dictar i publicar la resolució és de sis mesos, comptadors des de la data de publicació de la convocatòria, sense perjudici que puga ampliar-se en els termes que estableix l'article 23 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de concessió s'ha de publicar en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i finalitat d'aquestes. Tot això, en virtut dels articles 18 i 20 de la Llei 38/2003, general de subvencions. Les persones a les quals no se'ls haja adjudicat la beca conformen, en ordre de puntuació, la borsa de reserva, segons s'estableix en el Decret 132/2009, del Consell.  
4. La publicació de la resolució esmentada produeix els efectes de notificació a les persones interessades, d'acord amb el que disposen els articles 43 i 45 de la Llei 39/2015, d'1 d'octubre, del procediment administratiu comú de les administracions públiques, i s'ha d'inserir la informació corresponent en la seu electrònica o portal institucional de la Generalitat en internet https://sede.gva.es, així com en la pàgina web de la conselleria amb competències en matèria de Sanitat i Salut www.san.gva.es.  
  
Onze. Recursos  
La resolució de concessió de les beques que es dicte d'acord amb aquesta convocatòria posa fi a la via administrativa, i contra aquesta es pot interposar un recurs potestatiu de reposició davant de l'òrgan que la va dictar en el termini d'un mes, comptador des de l'endemà de la publicació, o bé directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació de la resolució, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Dotze. Pagament i justificació de les beques  
Als efectes del pagament i justificació de les beques cal ajustar-se al que estableixen les bases dènou i vint de l'Ordre 8/2017, de 30 d'agost, de la Conselleria de Sanitat Universal i Salut Pública.  
  
Tretze. Efectes  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a via administrativa, es pot interposar un recurs contenciós administratiu, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se potestativament un recurs de reposició davant de la consellera de Sanitat Universal i Salut Pública en el termini d'un mes, comptador des de la data esmentada, tot això d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de maig de 2018.- La consellera de Sanitat Universal i Salut Pública: Carmen Montón Giménez.